สัญญาเลขที่ ......../๒๕๖๓

สัญญาการรับทุนอุดหนุนโครงการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก

**เครือข่ายการวิจัยภาคใต้ตอนล่าง**

# สัญญาทำที่………………………………

วันที่ ๑ เดือน กันยายน พ.ศ. ๒๕๖๓

สัญญาให้ทุนอุดหนุนการวิจัย ระหว่าง ……………..…**(มหาวิทยาลัย/วิทยาลัย)**……………………………โดย........................**(ชื่อ)**........................ตำแหน่ง……….(อธิการบดี/ผู้อำนวยการ)…..…..ซึ่งต่อไปนี้เรียกว่า **“ผู้ให้ทุน”** ฝ่ายหนึ่ง กับ นาย/นาง/นางสาว………………………**(ชื่อ)**……………….………………ภาควิชา……………………….……..…..……คณะ……………….……………………………..….………….หัวหน้าโครงการวิจัย ซึ่งต่อไปในสัญญานี้ เรียกว่า **“ผู้รับทุน”** อีกฝ่ายหนึ่ง ทั้งสองฝ่ายได้ตกลงกันยินยอมทำสัญญาไว้ดังต่อไปนี้

## ก. การรับทุน

ข้อ ๑ ผู้ให้ทุนตกลงให้ทุนแก่ผู้รับทุน เป็นค่าใช้จ่ายในการดำเนินการโครงการวิจัย

ชุดโครงการ/โครงการเดี่ยว เรื่อง…………………………………………………………………………………………………………………….  
…………………………………………………………………………………………………………………………………………………………………..…………………………………………………………………………………………………………………………………………………………………..

เป็นเงิน......................…………………….……………….……. บาท (..........................................…………………….……….)

โดยเริ่มสัญญาวันที่...๑...เดือน...กันยายน...พ.ศ...๒๕๖๓...สิ้นสุดสัญญาวันที่...๓๐...เดือน...มิถุนายน...พ.ศ...๒๕๖๔…

ข้อ ๒ เอกสารอันเป็นส่วนหนึ่งของสัญญา

(1)..........................................................................................................จำนวน...........หน้า

(2)......................................................................................................... จำนวน...........หน้า

(3)...........................................................................................................จำนวน..........หน้า

กรณีข้อความในเอกสารแนบท้ายขัดกับข้อสัญญาให้ใช้ข้อความในสัญญา กรณีเอกสารแนบท้ายสัญญาขัดแย้งกันเองให้ผู้ให้ทุนวินิจฉัยชี้ขาด

ข้อ ๓ ผู้ให้ทุนจะจ่ายเงินทุนให้กับผู้รับทุน โดยแบ่งจ่ายเป็น ๓ งวด ตามเงื่อนไข ดังนี้

**งวดที่ ๑** จำนวน ๕๐% ของเงินอุดหนุนโครงการวิจัยที่ได้รับอนุมัติเมื่อทำสัญญารับทุน

**งวดที่ ๒** จำนวน ๓๐% ของเงินอุดหนุนโครงการวิจัยที่ได้รับอนุมัติเมื่อสถาบันแม่ข่ายได้รับรายงานความก้าวหน้าและเมื่อสถาบันแม่ข่ายแจ้งให้สถาบันต้นสังกัดเบิกจ่ายได้

**งวดที่ ๓** จำนวน ๒๐% ของเงินอุดหนุนโครงการวิจัยที่ได้รับอนุมัติเมื่อสถาบันแม่ข่ายได้รับรายงานฉบับสมบูรณ์และเมื่อสถาบันแม่ข่ายแจ้งให้สถาบันต้นสังกัดเบิกจ่ายได้

หากผู้รับทุนจัดส่งรายงานวิจัยฉบับสมบูรณ์ช้ากว่า ๙๐ วัน หลังจากสิ้นสุดระยะเวลาดำเนินการ โดยมิได้ขอขยายเวลาดำเนินการต่อผู้ให้ทุน ผู้ให้ทุนจะแจ้งระงับการจ่ายเงินงวดที่ ๓ โดยต้องส่งรายงานวิจัยฉบับสมบูรณ์ภายใน ๓๐ วัน หากไม่ดำเนินการจะต้องส่งเงินคืนทั้งหมดให้แก่ผู้ให้ทุนภายใน ๓๐ วันนับจากวันที่รับแจ้ง

/ข้อ ๔ ผู้รับทุน...

ข้อ ๔ ผู้รับทุนจะควบคุมการใช้เงินทุน ให้เป็นไปตามระเบียบของสถาบันต้นสังกัดและอย่างประหยัด และจะต้องเก็บรักษาหลักฐานการใช้จ่ายไว้เพื่อการตรวจสอบ

หากมีเงินเหลือเมื่อสิ้นสุดโครงการผู้รับทุนจะต้องคืนเงินที่เหลือให้แก่ผู้ให้ทุนภายใน ๓๐ วัน นอกจากตกลงกันเป็นอย่างอื่น

**ข. การดำเนินงาน**

ข้อ ๕ หากจะมีการเปลี่ยนแปลงหัวหน้าโครงการหรือผู้ร่วมวิจัยในโครงการ ผู้รับทุนจะต้องแจ้งขอความเห็นชอบมายังสถาบันแม่ข่ายเพื่อขออนุมัติต่อสำนักงานปลัดกระทรวงการอุดมศึกษาวิทยาศาสตร์   
วิจัย และนวัตกรรม ทั้งนี้ สถาบันแม่ข่ายสงวนสิทธิ์ที่จะให้ความเห็นชอบกับการเปลี่ยนแปลงนั้นหรือปรับเปลี่ยนโครงการตามความเหมาะสม

ข้อ ๖ หากมีการเปลี่ยนแปลงรายละเอียดโครงการ เช่น วัตถุประสงค์ ผลที่คาดว่าจะได้รับ และเกิดอุปสรรคไม่สามารถดำเนินการวิจัยได้ หรือมีความจำเป็นจะต้องแก้ไขเปลี่ยนแปลงแผนงานและวิธีการใดๆ ผู้รับทุนจะต้องแจ้งขอความเห็นชอบมายังสถาบันแม่ข่ายเพื่อพิจารณาอนุมัติ ทั้งนี้สถาบันแม่ข่ายสงวนสิทธิ์ที่จะให้ความเห็นชอบกับการเปลี่ยนแปลงนั้นหรือปรับเปลี่ยนโครงการตามความเหมาะสม

ข้อ ๗ ผู้รับทุนต้องรับผิดชอบการดำเนินการวิจัย โดยคำนึงถึงความปลอดภัยของผู้ร่วมงาน ตัวอย่างที่ใช้ทดลองและสิ่งแวดล้อม ทั้งนี้ให้เป็นไปตามจริยธรรมการวิจัย

**ค. การรายงานผลการดำเนินการ** ให้ผู้รับทุนจัดส่งรายงานผลการดำเนินการให้ผู้ให้ทุน ดังนี้

ข้อ ๘ **รายงานความก้าวหน้า** เป็นรายงานผลการดำเนินการใน ๕ เดือนแรก นับจากวันที่เริ่มสัญญา โดยจัดส่งรายงานความก้าวหน้า จำนวน ๓ เล่ม พร้อมไฟล์ข้อมูล Word และ PDF จำนวน ๑ ชุด   
ตามรูปแบบที่กำหนด มายังผู้ให้ทุนเพื่อจัดส่งสถาบันแม่ข่ายพิจารณาให้ความเห็นชอบ

ข้อ ๙ **ร่างรายงานวิจัยฉบับสมบูรณ์** เมื่อเสร็จสิ้นโครงการตามระยะเวลาที่ระบุในโครงการที่ได้รับอนุมัติ ผู้รับทุนจะต้องจัดส่งร่างรายงานวิจัยฉบับสมบูรณ์ตามรูปแบบที่กำหนด โดยจัดส่งรายงาน“ฉบับร่าง” จำนวน ๓ เล่ม พร้อมไฟล์ข้อมูล Word และ PDF จำนวน ๑ ชุด มายังผู้ให้ทุน เพื่อจัดส่งสถาบันแม่ข่ายพิจารณาให้ความเห็นชอบก่อนวันสิ้นสุดสัญญา ๓๐ วัน

ข้อ ๑๐ **รายงานวิจัยฉบับสมบูรณ์** เมื่อสถาบันแม่ข่ายแจ้งผลการพิจารณาร่างรายงานวิจัยฉบับสมบูรณ์ ผู้รับทุนจะต้องจัดส่งรายงานวิจัยฉบับสมบูรณ์ จำนวน ๓ เล่ม และไฟล์ข้อมูล Word และ PDF จำนวน ๑ ชุด มายังผู้ให้ทุน เพื่อจัดส่งสถาบันแม่ข่ายและสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม

ข้อ 11 หากผู้รับทุนไม่สามารถดำเนินการให้แล้วเสร็จตามสัญญา ให้ผู้รับทุนยื่นขอขยายเวลาต่อผู้ให้ทุน ล่วงหน้าอย่างน้อย ๔๕ วัน ก่อนวันที่สิ้นสุดสัญญา และขยายเวลาออกไปได้อีกไม่เกิน ๒ ครั้ง ครั้งละไม่เกิน ๖ เดือน ทั้งนี้ต้องไม่เกินวันที่ ๓๐ กันยายนของปีงบประมาณถัดไป และผู้ให้ทุนแจ้งผลการอนุมัติขอขยายเวลามายังสถาบันแม่ข่ายทราบ การยื่นหนังสือขอขยายเวลาให้ผู้ให้ทุนพิจารณาตามความเหมาะสม หากครบกำหนดระยะเวลาที่ได้รับอนุมัติให้ขยายเวลาแล้ว ผู้รับทุนไม่สามารถดำเนินการวิจัยให้เสร็จสิ้นได้ถือว่าผู้รับทุนผิดสัญญา และจะต้องคืนเงินทุนอุดหนุนงานวิจัยส่วนที่รับไปแล้วคืนให้แก่ผู้ให้ทุนภายใน ๓๐ วัน

/ง. ผลงาน....

**ง. ผลงาน**

ข้อ ๑๒ ผู้ให้ทุนและผู้รับทุนตกลงร่วมกันที่จะให้มีการประเมินคุณภาพผลงานวิจัยตาม  
วิธีการที่คณะกรรมการบริหารเครือข่ายการวิจัยภาคใต้ตอนล่าง/คณะทำงานการวิจัยและนวัตกรรมเพื่อถ่ายทอดเทคโนโลยีสู่ชุมชนฐานรากกำหนด โดยระหว่างดำเนินโครงการและ/หรือเมื่องานวิจัยเสร็จสิ้นและผู้รับทุนยินดีที่จะปรับปรุงแก้ไขงานตามที่ผู้ให้ทุนร้องขอ

ข้อ ๑๓ สิทธิในทรัพย์สินทางปัญญาที่ได้จากโครงการวิจัยนี้ ให้เป็นสิทธิ์ร่วมกันของผู้ให้ทุนตามสัดส่วนของจำนวนเงินที่ผู้ให้ทุนแต่ละฝ่ายได้จ่ายเงินและ/หรือทรัพย์สินให้กับสถาบันอุดมศึกษาผู้รับทุนจริงตามสัญญา โดยสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ขอมอบสิทธิในทรัพย์สินทางปัญญาที่เกิดขึ้นจากเกิดขึ้นโครงการวิจัยให้กับสถาบันอุดมศึกษาผู้รับทุน

ข้อ ๑๔ ผู้รับทุนจะเปิดเผยผลการวิจัยต่อผู้ให้ทุน และคณะกรรมการบริหารเครือข่ายการวิจัยภาคใต้ตอนล่าง/คณะทำงานโครงการวิจัยและนวัตกรรมเพื่อถ่ายทอดเทคโนโลยีสู่ชุมชนฐานรากทั้งหมดอย่างไม่ปิดบังและในกรณีที่จะต้องดำเนินการเพื่อจดทะเบียนทรัพย์สินทางปัญญา หรือเพื่อการโอนสิทธิในการถ่ายทอดเทคโนโลยี ผู้รับทุนและนักวิจัยในโครงการจะร่วมมือให้ข้อมูลผลการวิจัยรวมทั้งไม่เปิดเผยผลการวิจัยนั้นจนกว่าการจดทะเบียนทรัพย์สินทางปัญญาเสร็จเรียบร้อย

ข้อ ๑๕ ผู้รับทุนจะต้องรับผิดชอบต่อการละเมิดบทบัญญัติแห่งกฎหมายหรือสิทธิใดๆ   
ในทรัพย์สินทางปัญญาหรือลิขสิทธิ์ของบุคคลที่สาม ซึ่งผู้รับทุนและผู้ที่ผู้รับทุนมอบหมายนำมาใช้ในการปฏิบัติงานตามสัญญานี้

ข้อ ๑๖ ในการเผยแพร่ข้อมูลข่าวสารอันเกี่ยวกับผลงานของโครงการในสิ่งพิมพ์ใดหรือสื่อใด   
ในแต่ละครั้ง ผู้รับทุนต้องระบุข้อความว่า **“โครงการวิจัยหรือผลงานวิจัยได้รับทุนสนับสนุนจากสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม”** หรือแจ้งข้อความดังกล่าวด้วยทุกครั้งและส่งสำเนาของสิ่งที่ได้เผยแพร่นั้นให้ผู้ให้ทุนเพื่อแจ้งคณะกรรมการบริหารเครือข่ายการวิจัยภาคใต้ตอนล่าง/คณะทำงานโครงการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก

ข้อ ๑๗ ผู้ให้ทุนเป็นเจ้าของเครื่องมืออุปกรณ์หรือครุภัณฑ์ใดๆ ที่ผู้รับทุนได้จัดซื้อโดยทุนทรัพย์ของเครือข่ายการวิจัยภาคใต้ตอนล่าง/เครือข่ายการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จนกว่าจะมีการตกลงกันเป็นอย่างอื่น

ข้อ ๑๘ ผู้ให้ทุนไม่ต้องรับผิดชอบในบรรดาสิทธิเรียกร้องค่าเสียหายค่าใช้จ่ายหรือราคาและของรวมตลอดถึงการเรียกร้องโดยบุคคลที่สามอันเกิดจากความผิดพลาดหรือการละเว้นไม่กระทำการของผู้รับทุนและของนักวิจัยในโครงการหรือของลูกจ้างของโครงการ

ข้อ ๑๙ การระงับงานชั่วคราวและการบอกเลิกสัญญา

๑๙.๑ คณะกรรมการบริหารเครือข่ายการวิจัยภาคใต้ตอนล่าง /คณะทำงานโครงการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม มีสิทธิระงับงานทั้งหมดหรือบางส่วนหรือบอกเลิกสัญญานี้ได้ ถ้าเห็นว่าผู้รับทุนมิได้ปฏิบัติงานด้วยความชำนาญ หรือด้วยความเอาใจใส่ในวิชาชีพเท่าที่พึงคาดหมายได้จากนักวิจัยในระดับเดียวกันหรือมิได้ปฏิบัติตามข้อสัญญาและเงื่อนไขที่กำหนดในสัญญานี้หรือเมื่อคณะกรรมการบริหารเครือข่ายการวิจัยภาคใต้ตอนล่าง/คณะทำงานโครงการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก เห็นว่าควรจะยุติการดำเนินการในโครงการ

/๑๙.๒ เมื่อมีการ....

๑๙.๒ เมื่อมีการบอกเลิกสัญญาตามข้อ ๑๙.๑ เครื่องมือเครื่องใช้และวัสดุอุปกรณ์ที่ได้จัดซื้อด้วยทุนทรัพย์ของเครือข่ายการวิจัยภาคใต้ตอนล่างต้องคืนให้แก่ผู้ให้ทุนทั้งหมดภายใน ๓๐ วัน หลังจากวันบอกเลิกสัญญา

ข้อ ๒๐ ผู้รับทุนจะไม่นำโครงการที่ได้รับทุนจากเครือข่ายการวิจัยภาคใต้ตอนล่าง /เครือข่ายการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ไปขอทุนจากแหล่งทุนอื่นเพิ่มเติมโดยไม่ได้รับความเห็นชอบจากคณะกรรมการบริหารเครือข่ายการวิจัยภาคใต้ตอนล่าง /คณะทำงานโครงการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก

สัญญานี้ได้จัดทำขึ้น ๒ ฉบับ มีข้อความตรงกัน ผู้ให้ทุนและผู้รับทุนได้อ่านและเข้าใจข้อความในสัญญานี้พร้อมเอกสารแนบโดยตลอดแล้ว จึงได้ลงลายมือชื่อไว้เป็นสำคัญต่อหน้าพยานและต่างเก็บไว้ฝ่ายละฉบับ

ลงชื่อ......................…………………….……….ผู้ให้ทุน

(......................…………………….……….)

อธิการบดีมหาวิทยาลัย/ผู้อำนวยการวิทยาลัย....................…………………….…

ลงชื่อ ......................…………………….……….ผู้รับทุน

(......................…………………….……….)

ลงชื่อ ......................…………………….……….พยาน

(......................…………………….……….)

ลงชื่อ ......................…………………….……….พยาน

(......................…………………….……….)

**เอกสารแนบท้ายสัญญารับทุน**

**แนวปฏิบัติเกี่ยวกับทุนอุดหนุนโครงการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก**

**เครือข่ายการวิจัยภาคใต้ตอนล่าง**

เพื่อให้การบริหารจัดการเงินอุดหนุนโครงการวิจัยและนวัตกรรมเพื่อถ่ายทอดเทคโนโลยีสู่ชุมชนฐานราก เป็นไปอย่างมีระบบและมีประสิทธิภาพ คณะทำงานโครงการวิจัยและนวัตกรรมเพื่อถ่ายทอดเทคโนโลยี  
สู่ชุมชนฐานราก จึงได้กำหนดแนวปฏิบัติเกี่ยวกับทุนอุดหนุนโครงการวิจัยและนวัตกรรมเพื่อถ่ายทอดเทคโนโลยี  
สู่ชุมชนฐานราก ดังนี้

1. **เงินสนับสนุนโครงการ**

๑.๑ มหาวิทยาลัยราชภัฏยะลา (สถาบันแม่ข่าย) จ่ายเงินอุดหนุนวิจัยทั้งจำนวนที่ได้รับจาก สป.อว. ให้กับสถาบันต้นสังกัดของนักวิจัยที่ได้รับทุน

๑.๒ สถาบันต้นสังกัดจ่ายเงินให้หัวหน้าโครงการหลังจากหัวหน้าโครงการทำสัญญารับทุนกับสถาบันต้นสังกัด ในการจ่ายเงินทุน แบ่งจ่ายเป็น ๓ งวด ดังนี้

**งวดที่ ๑** ให้จ่ายร้อยละ ๕๐ ของเงินอุดหนุนโครงการวิจัยที่ได้รับอนุมัติ เมื่อทำสัญญารับทุน

**งวดที่ ๒** ให้จ่ายร้อยละ ๓๐ ของเงินอุดหนุนโครงการวิจัยที่ได้รับอนุมัติ เมื่อสถาบันแม่ข่ายได้รับรายงานความก้าวหน้าบทที่ ๑- ๔ และจัดส่งผู้ทรงคุณวุฒิประเมินผลงานวิจัยแล้วเห็นว่าโครงการมีความก้าวหน้า **สถาบันแม่ข่ายจะดำเนินการแจ้งให้สถาบันต้นสังกัดเบิกจ่ายได้**

**งวดที่ ๓** ให้จ่ายร้อยละ ๒๐ ของเงินอุดหนุนโครงการวิจัยที่ได้รับอนุมัติ เมื่อสถาบันแม่ข่ายได้รับรายงานฉบับสมบูรณ์และจัดส่งผู้ทรงคุณวุฒิประเมินผลรายงานฉบับสมบูรณ์แล้วเห็นชอบ **สถาบันแม่ข่าย  
จะดำเนินการแจ้งให้สถาบันต้นสังกัดเบิกจ่ายได้**

๑.๓ หากผู้รับทุนไม่สามารถดำเนินการให้แล้วเสร็จตามสัญญา ให้ผู้รับทุนยื่นขอขยายเวลาต่อผู้ให้ทุน ล่วงหน้าอย่างน้อย ๔๕ วัน ก่อนวันที่สิ้นสุดสัญญา และขยายเวลาออกไปได้อีกไม่เกิน ๒ ครั้ง ครั้งละไม่เกิน ๖ เดือน ทั้งนี้ต้องไม่เกินวันที่ ๓๐ กันยายนของปีงบประมาณถัดไป และผู้ให้ทุนแจ้งผลการอนุมัติขอขยายเวลามายังสถาบันแม่ข่ายทราบ การยื่นหนังสือขอขยายเวลาให้ผู้ให้ทุนพิจารณาตามความเหมาะสม หากครบกำหนดระยะเวลาที่ได้รับอนุมัติให้ขยายเวลาแล้ว ผู้รับทุนไม่สามารถดำเนินการวิจัยให้เสร็จสิ้นได้ถือว่าผู้รับทุนผิดสัญญา และจะต้องคืนเงินทุนอุดหนุนงานวิจัยส่วนที่รับไปแล้วคืนให้แก่ผู้ให้ทุนภายใน ๓๐ วัน

**2. การรายงานผลการดำเนินการ** ให้หัวหน้าโครงการจัดส่งรายงานผลการดำเนินการให้สถาบันต้นสังกัด ดังนี้

๒.๑ รายงานความก้าวหน้า บทที่ 1 – 4 อย่างน้อย 50% เป็นรายงานผลการดำเนินการในรอบ ๕ เดือน นับจากวันที่เริ่มสัญญา

2.2 ร่างรายงานวิจัยฉบับสมบูรณ์ผู้รับทุนจะต้องจัดส่งร่างรายงานวิจัยฉบับสมบูรณ์ตามรูปแบบที่กำหนด โดยจัดส่งรายงาน“ฉบับร่าง” จำนวน ๓ เล่ม พร้อมไฟล์ข้อมูล Word และ PDF จำนวน ๑ ชุด มายังผู้ให้ทุน เพื่อจัดส่งสถาบันแม่ข่ายดำเนินการประเมินจากผู้ทรงคุณวุฒิและพิจารณาให้ความเห็นชอบ ก่อนวันสิ้นสุด  
สัญญา ๓๐ วัน

2.3 รายงานฉบับสมบูรณ์ ผู้รับทุนจะต้องจัดส่งรายงานตามรูปแบบที่กำหนด จำนวน 3 เล่ม พร้อมไฟล์ข้อมูล Word และ PDF จำนวน ๑ ชุด หลังจากปรับแก้ตามคำแนะนำของผู้ทรงคุณวุฒิแล้ว ภายใน ๑ เดือน มายังผู้ให้ทุน เพื่อจัดส่งมายังสถาบันวิจัยและพัฒนาชายแดนภาคใต้ มหาวิทยาลัยราชภัฏยะลา (สถาบันแม่ข่าย)

3. **การประเมินผลการดำเนินการ**

๓.๑ มีการติดตามการดำเนินงาน ณ สถานที่ปฏิบัติจริง โดยคณะทำงานโครงการวิจัยและนวัตกรรม เพื่อถ่ายทอดเทคโนโลยีสู่ชุมชนฐานรากและหรือผู้ทรงคุณวุฒิ

๓.๒ ประเมินรายงานความก้าวหน้าและรายงานฉบับสมบูรณ์ ตามรูปแบบการประเมินรายงาน  
โดยผู้ทรงคุณวุฒิ ๓ คน โดยสถาบันแม่ขายเป็นผู้ดำเนินการประมวลผลการประเมินของผู้ทรงคุณวุฒิ  
เพื่อประกอบการพิจารณาจ่ายเงินอุดหนุนงวดที่ ๒ และงวดที่ ๓

๓.๓ ให้หัวหน้าโครงการนำเสนอผลการดำเนินการของโครงการในการสัมมนาทางวิชาการประจำปีของเครือข่ายฯ

๓.๔ จัดให้มีการนำเสนอรายงานความก้าวหน้า หลังจากได้รับทุนอุดหนุนการวิจัย งวดที่ ๑ ในสัปดาห์ที่ ๔ ของเดือนที่ ๓ หรือระยะเวลาตามความเหมาะสม (ถ้ามี)

4. **การเก็บหลักฐานการใช้จ่ายเงินโครงการ**

หัวหน้าโครงการเป็นผู้เก็บหลักฐานการใช้จ่าย โดยจะต้องเก็บรักษาไว้เพื่อการตรวจสอบหรือให้เป็นไปตามระเบียบของหน่วยงาน